**CANLLAW I DRAFOD MATH O DESTUN:**

**PERSWÂD**

***Trosolwg o nodweddion, iaith a strwythur***

**PA FATH O DESTUN YW HWN?**

**Testun sy’n cynnwys rhesymau a manylion er mwyn dangos pam a sut, sy’n cynnwys yn aml nodi achosion a chanlyniadau a chysylltiadau rhwng digwyddiadau neu syniadau.**

|  |  |  |
| --- | --- | --- |
| **STRWYTHUR Y TESTUN** | **GWYBODAETH AM IAITH** | **CANLLAWIAU YSGRIFENNU** |
| Bydd testun o'r math hwn i'w weld yn aml yn y ffurfiau canlynol:   * Araith * Llythyr * Hysbyseb * Erthygl * E-bost * Poster * Blog | Bydd testun o'r math hwn yn cynnwys:   * Defnydd o'r person cyntaf e.e. "Gwelaf i . . ." a "Teimlaf i . . ." * Defnyddio geirfa mynegi barn e.e. "Anghytunaf" a defnyddio adferau cryf "Anghytunaf yn chwyrn" * Ailadrodd geiriau * Testun mewn PRIF LYTHRENNAU * Ebychnodau * Cwestiynau rhethregol | Wrth ysgrifennu testun o'r math hwn gellid:   * Rhoi un ochr o ddadl yn unig * Byddwch yn rhoi eich barn * Byddwch yn defnyddio tystiolaeth a rhoi rhesymau * Defnyddio hiwmor * Defnyddio iaith emosiynol * Wrth gyflwyno'r gwaith gellir defnyddio seiniau a delweddau |

**YSGRIFENNU ER MWYN PERSWADIO**

Wrth ysgrifennu er mwyn perswadio byddwn ni’n defnyddio nifer o dechnegau ond y nod bob amser yw PERSWADIO! Nid oes rhaid i chi gyflwyno dwy ochr y ddadl dim ond dweud eich barn a chyflwyno eich syniadau. Er enghraifft, wrth berswadio rhywun i ddod ar eu gwyliau i Gymru efallai y byddech chi’n dweud wrthyn nhw mai Cymru yw’r wlad orau yn y byd a bod yr haul bob amser yn tywynnu yma! Does dim gwahaniaeth beth ddewiswch chi ei ysgrifennu, y nod yw eu cael nhw i ddod yma ar eu gwyliau. Wrth ysgrifennu er mwyn perswadio:

**BYDDWCH YN BENDANT** – cofiwch mai chi’n sy’n gwybod! Os ydych chi am berswadio rhywun arall rhaid i chi fod yn sicr mai CHI sy’n gwybod beth sydd orau.

**BYDDWCH YN GADARNHAOL** – cofiwch ei bod hi’n well gan bobl glywed eich syniadau da chi yn hytrach na chlywed barn negyddol am syniadau pobl eraill.

**BYDDWCH YN DDEWR** – cofiwch fod rhaid i’ch syniadau fod yn glir ac er mwyn gwneud hynny rhaid mentro wrth ddefnyddio iaith, er enghraifft:

* Ailadrodd – er mwyn sicrhau bod eich cynulleidfa wedi deall
* Defnyddio cwestiynau – er mwyn gwneud i’r gynulleidfa feddwl
* Disgrifio eich teimladau gan ddefnyddio iaith emosiynol – er mwyn i’r gynulleidfa uniaethu â chi
* Defnyddio gerifa mynegi barn ac adferfau cryf – er mwyn eu perswadio!